Mullakaitse
Mullakaitse on keskkonnakaitse osa, mis tegeleb mulla kui loodusvara säilitamise ja parendamisega ning mulla hävitamise, saastamise ja degradatsiooni vältimisega. Mullakaitse olulised eesmärgid on vähendada viljaka maa kadu ehitiste tõttu, takistada kõrbestumist, soostumist, sooldumist, erosiooni ja tuulekannet, mulla saastamist (nt pestitsiididega) ja mulla omaduste halvenemist väära harimise ja maaparanduse tõttu.